Subject: RE: Kaasiku tee ristmik
From: Caspar Rüütel <[email-masked]>
To: Herkki Rõõm <[email-masked]>
Cc: "Transpordiameti klienditugi" <[email-masked]>,Pirkka-Marja Põldvere | LEADELL <[email-masked]>
Date: Sat, 13 Sep 2025 12:45:06 +0300

Tervist Lp Herkki Rõõm!

Möödunud aasta lõpus olen olnud teiega ühenduses seoses Marina Minerals OÜ
poolt kavandatava Maramaa liivakarjääriga ja sellega seonduvalt Kaasiku
tee rekonstrueerimise ning selle suubumisega (ristumisega) riiklikule
Tartu-Jõgeva-Aravete tugimaanteele nr 39. Olete varasemalt olnud
arvamusel, et olemasolev ristmik tuleks ümber projekteerida ja ehitada,
kuna see on juba täna mõneti ohtlik ja täiendava liikluse lisandumisel
muutub veel ohtlikumaks. Sh olete lisanud, et arvestama peaks suhteliselt
mahuka tegevusega.

Marina Minerals OÜ soovib Maramaa liivakarjääri keskkonnaloa taotluse
menetlusega edasi liikuda, mille raames peame jätkuvalt ära lahendama
väljaveo küsimuse. Oleme võtnud eelhinnanguid nii Kaasiku tee
rekonstrueerimiseks kui ka kõnealuse ristmiku ümberehitamiseks. Paraku
peame nentima, et kui Marina Minerals OÜ peaks kõik tööd enda kanda võtma,
siis muutub Maramaa liivakarjääri rajamine mõttetuks, sest eraettevõte ei
suuda kõiki neid töid rahastada ja ena kanda võtta.

Pöördun Teie poole küsimusega, kas kõnealune olukord oleks võimalik
kuidagi lahendada Transpordiametiga koostöös, koos riigipoolse
rahastamisega (seda enam, et teie väitel on täna juba kõnealune ristmik
ohtlik) ja/või ehk on seal olemas odavamaid lahendusi ohutuse tagamiseks,
mille raames saaksime Maramaa liivakarjääri keskkonnaloa taotluse
menetlusega edasi liikuda? Juhin Teie tähelepanu mh sellele, et
Transpordiamet ise kavandab tulevikus Tartu põhjapoolse ümbersõidu
ehitust, mille tarbeks suuresti Maramaa liivakarjäär on ka ellu kutsutud.
Võttes arvesse lühikest transpordikaugust Eesti ajaloo ühe suurima
tee-ehitusprojekti raames, siis oleks ka Transpordiametil kavandatavast
karjäärist kunagi kasu.

Ehk oleks mõistlik Transpordiameti esindajaga sellel ristmikul kohtuda
ja/või korraldada veebikoosolek, kus saaksime teemat arutada?

Tagasisidet ootama jäädes!

Lugupidamisega,

Caspar Rüütel

Juhatuse liige

Marina Minerals OÜ

Jalgpalli 21, Tallinn 11312, Estonia

M +372 5698 7373

E [email-masked]

From: Herkki Rõõm <[email-masked]>
Sent: Tuesday, December 31, 2024 9:58 AM
To: Caspar Rüütel <[email-masked]>
Subject: RE: Kaasiku tee ristmik

Tere,

Kaasiku tee (tee nr 7940062) puhul on tegemist munitsipaalomandis oleva
avaliku teega.

Riigitee nr 39 Tartu-Jõgeva-Aravete tee ööpäevane liiklussagedus on kuni
7550 sõidukit.

Antud ristmikul on Tartu poolt tulles vasakpöörde teostamisel juba täna
probleemid. Riigiteelt mahasõiduks Kaasiku teele vasakpöörde ootel olevast
sõidukist

sõidetakse mööda tee parempoolselt teepeenralt. Arvestades riigitee
liiklussagedust on selline olukord ohtlik. Olukorras kus Kaasiku tee
liikluskoosseis muutub,

on see ristmik vaja kindlasti ümber ehitada.

Lähtuvalt liiklusvoost peame antud asukohas hindama, kas piisab
vasakpöörde laiendusest või tuleb rajada vasakpöörde rada.

Ristmikust kahele poole jäävad täna olemasolevad taskuga bussipeatused.
Suure tõenäosusega tuleb siin lisaks ka bussipeatuste asukohtasid muuta,
kuna toimub

ristmiku osaline kanaliseerimine ning tänane lahendus läheb seetõttu
konflikti. .

Eelinfona saame momendil kokkuvõttes öelda, et antud ristmik tuleb
kindlasti ümber projekteerida ja ehitada. Arvestama peab siin küllalt
mahuka tegevusega.

Kuna Kaasiku tee puhul on tegemist kohaliku omavalitsusele kuuluva avaliku
teega, siis me saame nõuded projekteerimiseks väljastada kohaliku
omavalitsuse

projekteerimistingimuste eelnõu menetluses.

Lugupidamisega

Herkki Rõõm

peaspetsialist

Planeerimise osakond

kooskõlastuste üksus

+372 521 9446

www.transpordiamet.ee <http://www.transpordiamet.ee>

Valge 4 / 11413 Tallinn / Transpordiamet

From: Caspar Rüütel <[email-masked] <mailto:[email-masked]> >
Sent: Friday, December 13, 2024 11:18 AM
To: Herkki Rõõm <[email-masked]
<mailto:[email-masked]> >
Cc: [email-masked] <mailto:[email-masked]> ;
[email-masked] <mailto:[email-masked]>
Subject: Kaasiku tee ristmik
Importance: High

Tervist Lp Herkki Rõõm!

Oleme koostöös Tartu Vallavalitsusega tellimas kohaliku tee
rekonstrueerimisprojekti, mille koostamisega nähakse ette kohaliku Kaasiku
tee nr 7940062 pindamist u 625 m pikkuselt ja 7 m laiuselt (sh aluse
ehitus) ning sellest põhjapoole kergliiklustee ehitust. Rekonstrueeritav
sõidutee hakkaks hiljem teenindama ka Maramaa liivakarjääri poolhaakelisi
kallureid. Et projekt vastaks hiljem kõikidele nõuetele, siis küsime, kas
projektis on vaja ette näha ka Tartu-Jõgeva-Arvavete tugimaanteega nr 39
ristmiku ümberehitus või on ristmik juba täna selline, et seda täiendavalt
rekonstrueerida ei ole vaja (vt materjalid manuses).

Lugupidamisega,

Caspar Rüütel

Juhatuse liige

Marina Minerals OÜ

Jalgpalli 21, Tallinn 11312, Estonia

M +372 5698 7373

E [email-masked] <mailto:[email-masked]>

---

Kiri on saadetud väljastpoolt valitsemisala.  Ärge avage kirjaga kaasa
tulnud linke või manuseid enne, kui olete saatja õigsuses ja sisu
turvalisuses kindel.